Dankie vir die bestuurder, ek dink haar naam is Angie. Dankie vir al jou gasvryheid en die help met ons kiddies. Waardeer baie.
Ek het hier verloof geraak. Baie vriendelike gasvryheid. Awesome see-uitsig terwyl mens in die swembad is.
Dit is die beste plek om te gaan rus vir 'n vakansie. Die see laat jou so rustend voel en vergeet van alles. Die diens en alles was puik. Ek en my lewensmaat sal enige tyd weer daar gaan kuier.
Die plek was lekker, skoon en netjies binne, buite by die ingang kort aandag. Die gasheer is van Asia af an praat nie goed Engels nie. Daar is net een aspek wat so bietjie misleidend was. Daar is 'n groot dubbelpad voor die gastehuis en jy hoor heel tyd die karre en busse ry. Pragtige see-uitsig, maar as jy iemand is wat die see wil hoor, soek liewer 'n plek met minder verkeer voor die gastehuis.
Ons het 'n baie rustige naweek gehad, Annie het ons baie vriendelik verwelkom en tuis laat voel. Die enigste negatiewe punte wat ek wil noem is dat daar word geadverteer dat daar 'n lughawe-pendeldiens is maar daar is nie. Daar is ook gratis WiFi, maar daar is baie swak opvangs in die 6 slaap-eenhede wat dit nie moontlik maak om dit te gebruik nie. Behalwe vir dit, het ons heerlik gekuier en sal weer daar bly.
Al die personeel was baie vriendelik en hulpvaardig. Ek het baie tuis gevoel en het my 4 dae baie geniet.
Oceans Nest slaag uitstekend as gastehuis om die rol te vervul van 'n lekker, mooi en gerieflike slaapplek terwyl jy Kaapstad en omgewing besoek.
Dit was die perfekste verblyf! Die diens is uitstekend en vriendelik. Die ligging is ongelooflik - was vir seker ons lekkerste bly in die Kaap!
Die beddens kort aandag en kraak as jy omdraai. Maak bietjie die skylights skoon, lyk of dit jare laas gedoen is. Diens was baie vriendelik.
As jy by die hek kom is daar 2 nommers op die intercom geplak wat jy moet bel vir toegang. Ek het die 1ste nommer gebel wat aan een van die bestuurders behoort net om vir my te sê sy is van diens af, ek moet die ander nommer bel. Na vele gesukkel kom ek eventually deur na die 2de nommer, ander dame wat vir my sê “I’m out you wait ja”. 19h15 bel ek uit desperaatheid vir LekkeSlaap. Ek het gevra of ek alternatiewe akkommodasie kan gaan soek. Hy het toe vir my gesê hy moet eers die eienaar / bestuurder probeer opspoor en hy sal my nou terugskakel. 19h30 daag sy daar op, vertel dat daar geen bespreking op hulle sisteem wys nie en dis hoekom sy nie daar was nie. Ek moes aan haar bewys dat ek wel bespreek het en dat dit ten volle betaal is. Cherry on top kry ek 'n faktuur by ontbyt vir 'n bedrag van R221 uitstaande, dit was nou nadat daar nie eers 'n bespreking vir my was nie. Kamer gerieflik groot maar halwe toiletrol in badkamer, skuifdeure maak nie heeltemal toe nie so daar kom ‘n koue wind in en laat die blinds wapper so jy kan nie slaap nie. 1 handdoek, geen badmatjie nie en ook nie gesighanddoek nie. Geen melk vir koffie by koffiestasie nie. Geen blinds / gordyne in badkamer nie, brackets is afgeroes. Die foto’s op die web is glad nie soos wat dit werklik is nie, veral nie as jy dit in daglig sien nie. Ontbyt pragtige yogurt en muesli met die lekkerste vrugtesap. Main a la carte hotdog vir ontbyt, 1 koue gekookte eier in die helfte gesny, 2 snye tamatie en bietjie mushrooms. Peculator koffie yskoud. Disgrace om die minste te sê. Laatmiddag teruggekom toe was was daar wel nog 'n toiletrol, gesighanddoek, badmatjie en melk vir my koffie. Ek doen nie sommer reviews van plekke waar ek bly nie, maar hier trek ek die streep.
Die ligging is fantasties en die diens baie goed, maar ons was teleurgesteld in ons kamer. Op die webtuiste vertoon die kamers ruim, maar ons kamer was baie klein met nog 'n outydse tipe TV. Ons het ook opgelet dat daar nie 'n spaar rol toiletpapier in die badkamer gelos word nie. Ons moes daarvoor vra. Die handdoekreling 'overlap' met die toilet wat veroorsaak dat mens jou kop stamp. Ons 2de nag het ons ook sleg geslaap a.g.v. 'n groep ander gaste wat tussen half 4 en kwart oor vier in en uit hulle kamers was (deure hard oop en toe en gepraat in die gang). My slotsom is dat hulle van al die kamers foto's op die webtuiste moet sit sodat mens vooraf kan sien wat jy kry. Kamer 1 was aan ons toegeken en ons voel sy tarief moet goedkoper wees a.g.v. die grootte en die feit dat mens nie see-uitsig het nie. Andersins was dit lekker om so naby aan die see te wees, die personeel was ook baie vriendelik en hulpvaardig.
Die plek is op 'n goeie plek geleë maar het baie aandag nodig. Handdoeke deur gewas, ek moes vra dat hulle my stort skoonmaak en die beddens is nie meer gemaklik nie.
Ek sal Oceansnest Guest House aanbeveel, lekker ruim, skoon en netjiese slaapkamers met 'n balkon en asemrowende see-uitsig. Veilige parkering in 'n toesluitmotorhuis.
Ons het 13:00 by die gastehuis arriveer - daar was niemand om die hek vir ons oop te maak, nie. Daar was 'n papier teen die hek wat aandui dat jy die nommer moet bel as jy daar aankom. So gedoen. Die dame het gesê dat sy nie op daardie oomblik by die gastehuis is nie, en dat ons moet aanhou die knoppie druk. Ons het afgegaan na die strand vir 'n uur aangesien die inboektyd gewoonlik 14:00 is. Die kamer was teen 14:00 steeds nie gereed nie. Die ander gaste was onder die invloed van drank en het buite in die swembad gesit. Teen die tyd wat ons ry, het een van die skoonmakers uitgehardloop en gesê dat sy wou oopmaak en dat die kamer steeds nie skoon is nie. Ons het besluit om nie by die gastehuis te oornag nie, en sodoende ons betaling verbeur. Ons het glad nie veilig gevoel tussen die ander gaste nie. Ek sal Oceansnest vir niemand aanbeveel nie.
Ons moes met die huishulp praat en interaksie hê toe ons gaan kyk hoe die akkommodasie lyk, die gasvrou was nie beskikbaar nie. Toe ons wou inboek, het gaste buite by die swembad gekuier en baie hard gesels en gelag, ons was bekommerd dat dit nie rustig sou raak later as ons wou slaap as dit al reeds as 'n kuierplek gebruik word nie. Die plek skep 'n swak indruk en die foto's lyk asof dit baie mooi in stand gehou word wat nie so is nie.
Alles was perfek, behalwe vir die ontbyt en die sliding door by ons kamer wat nie reg gewerk het nie.
Ek sal beslis weer hier bly, die diens en vriendelikheid wat Zama gegee het, was beslis onoortreflik. Sy is vriendelik, kalm en sorg dat jy gemaklik is, vra jy haar iets, kan sy antwoord. Sy het uit haar pad gegaan om seker te maak jy as besoeker is gemaklik. Kamer was netjies en skoon met 'n wonderlike uitsig. Ontbyt was beslis ook perfek, smaaklik en goed voorgesit. Ek sal Oceansnest Guest House beslis vir enige een aanbeveel.
Dit was 'n heerlike wegbreeknaweek om tyd te spandeer in die Kaap en in die bekende Bloubergstrand. Die verblyf het 'n fantastiese ligging, see-uitsig en staproetes vir herinneringe. Die gastehuis se personeel was vriendelik en altyd behulpsaam. Die ontbyt wat ingesluit was, was restaurant-gehalte en baie moeite is in die bestanddele geplaas. Die kamer is al wat ons nodig gehad het, was altyd skoon en netheid is tops. Ek sal beslis weer die Oceansnest Guest House gebruik maak vir 'n Kaapse wegbreek-tydjie. Dankie vir die onvergeetlike ervaring.
Hierdie kan regtig 'n prima bestemming wees deur klein verbeterings aan te bring. Kry 'n nutsman in vir 'n dag of twee en maak die skroefies vas wat los is, venster knippe, blindings, plafon afwerking, ens. Baie goeie ontbyt en uitstekende Chinese back massage! Het bespreek vir king size bed, maar is eers in 'n kamer met dubbel bed geplaas. Kliënte-interaksie kan meer professioneel wees.
Ek het baie lekker oornag by Oceansnest, dit is 'n pragtige plek en die diens was baie vriendelik. Hulle is tans besig met onderhoud aan die plek, maar verder is dit werklik die moeite werd.
Die lugverkoeler het nie koud gemaak. Die plek was nie behoorlik skoongemaak, swart lang hare het op die vloer rondgelê. Die venster en skuifdeure se glas was vuil. Die stortvloer is maande laas ordentlik geskrop Daar was nie seep by die wasbak. Sigarette stompies was op die stoepie in 'n wit pyp ingedruk. Daar was 'n vensterknip af en die wind het heelnag gesuis in die kamer. Die diens was baie hulpvaardig en vriendelik. Ontbyt was niks besonders, nie eers 'n skeppie konfyt of stukkie kaas saam die toast nie.
Oceansnest is sentraal geleë en oorkant die pad vanaf die see. Dié selfsorgwoonstel is op die eerste vloer en het nie sy eie braai-area nie ─ daar is 'n gemeenskaplike een op die grondvloer. Die woonstel het baie plek en is netjies, maar hy kort wel aandag. 'n Paar goedjies wat reggemaak moet word. Daar is 'n swembad ook op die grondvloer. Van die personeel het bo in die "woonstel se privaat tuin" kom rook. Die foto's is bietjie misleidend.
Ek sal vir seker weer in Oceansnest Guest House gaan bly. Dis baie goeie waarde vir geld, baie mooi huis met 'n ongelooflike uitsig.
Ten spyte van ons heerlike verblyf was daar tog 'n paar dingetjies waaraan aandag gegee kan word. Negatief: Ons kamer het nie wynglase gehad nie. Na ek dit versoek het, moes ek 'n tweede keer gaan vra daarvoor. Daar is nie koffiebekers in die kamer nie, net klein teekoppies. Ek het gevra vir 'n tafeltjie en stoele sodat ons op die balkon kon sit. Ek moes later weer gaan vra voordat dit gekom het. Sommige gloeilampe het nie gewerk nie. Positief: Die bestuurder, Nicolene Seconds, was egter uiters vriendelik en behulpsaam. Sy het egter ons versoeke na 'n werker gedelegeer wat haar in die steek gelaat het. Haar ontbyt was ongelooflik. Keurig voorgesit en baie lekker. Ons het onderdakparkering en 'n "remote" gehad. Ek sal weer gaan. Die ligging is uitstekend!
Daar is nuwe eienaars en die plekkie kort aandag en lyk nie presies so mooi meer soos op die foto's nie. Toegang was ook 'n bietjie van 'n probleem aangesien ons baie lank moes buite die hek wag vir iemand om vir ons oop te maak.
Dis so lekker om by 'n blyplek aan te kom wat presies lyk soos wat geadverteer is op die internet! Ons het baie lekker gebly en alreeds 'n klomp vriende aanbeveel om daar te gaan bly. Nicolene het vreeslike lekker ontbyte gemaak wat elke oggend kunstig aan ons voorgesit is. Die enigste ding wat ek oor kan kla, is dat die kamer waarin ons geslaap het erg na rook geruik het, ten spyte daarvan dat daar "no smoking"-bordjies is. Dis moonlik dat vorige gaste op die balkon gerook het en die rook ingewaai het (tipiese Kaapse wind). Ons sal verseker weer daar bly as ons weer die Kaap besoek.
Die verblyf was goed maar daar kort baie instandhoudingswerk op die plek self en in die eenheid waar ons in was. Die lugreëling in sekere van die vertrekke werk glad nie, van die gloeilampe in die plafonne werk nie, m.a.w. die beligting was nie goed. Die kombuis is swak toegerus, vir 'n selfsorg-eenheid moet dit tog goed toegerus wees met die basiese toerusting.
'n Pragtige uitsig oor Tafelberg. 'n Vriendelike ontvangs en mense. Skoon en baie netjies. Ontbyt uitstekend. Hul sal my definitief weer sien.